Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Saksa valitsusametnikud kutsuvad Iisraeli suhtes kriitilisemale meelele
ja süüdistavad Jeruusalemma Saksamaa sõpruse ärakasutamises.
USA välisminister Kerry saabus Genfi kõnelustele,
et püüda päästa Süüria vaherahu
pärast lahingute tihenemist.
CIA direktor: USA-EL koostöö
on Euroopas edukalt ära hoidnud mitmeid ISISe rünnakuid.
Saksa Der Spiegeli raporti järgi arvavad Saksa valitsusametnikud,
et Iisraeli peaminister Netanyahu
kasutab ära Saksamaa sõprust oma poliitilistel huvidel.
Nad usuvad, et Berliin peaks võtma Iisraeli suhtes kriitilisema positsiooni
Vastuseks raportile eitas Saksa valitsus süüdistusi
ja kinnitas, et Saksamaa Lähis-Ida-poliitika pole muutunud.
Ometi tsiteeris ajakiri Merkeli valitsusliikmeid,
kelle väitel Netanyahu valitsuse poliitika
ei aita Iisraelil jääda demokraatlikuks juudiriigiks
ja Saksa valitsuses kasvavat tundmus,
et Netanyahu kasutab ära Iisraeli-Saksamaa sõprust.
Berliini ja Jeruusalemma vahel on ajalooline side.
Saksamaa on aastakümneid tundnud kohust toetada Iisraeli
Natsi-Sksamaa juutide vastaste koletuste pärast II Maailmasõjas.
Kantsler Merkeli esindaja raportit ei kommenteerinud.
Kohtumisel Jordaania kolleegiga
avaldas USA välisminister Kerry lootust, et suudab Genfi kõnelustel
järgmistel päevadel edusamme teha, uuendada Süüria vaherahuleppe
ja taastada rahukõnelused.
Lahingud Venemaa toetatud valitsusvägede
ja USA toetatud mässuliste vahel on tihenenud.
Tahame rõhutada olukorra tõsidust seoses vaherahuga.
Vestleme venelastega otse, isegi praegu.
Loodame edusamme teha.
ÜRO Julgeolekunõukogu resolutsioon
kutsub üleriigilisele vaherahule
ja et kogu riik oleks ligipääsetav humanitaarabile.
Seda pole juhtunud ja seda ei toimu.
Loodan oma tänaste ja homsete vestluste käigus siin
ja meie meeskondade tähtsa töö abil,
kes kohtuvad nii täna kui homme,
et püüda keskenduda
vaherahu taaskehtestamise modaalsustele.
Need on kriitilised tunnid. Ootame Venemaa koostööd.
Ootame, et režiim kuulaks Venemaad
ja reageeriks rahvusvahelise üldsuse jõulisele avaldusele
ÜRO Julgeolekunõukogu kaudu.
Kerry Genfi-visiit järgnes ÜRO Süüria erisaadiku üleskutsele,
et USA ja Venemaa päästaksid 2-kuise vaherahu Süürias,
kui Aleppos puhkesid tõsised lahingud.
Jordaania välisminister Nasser Judah
nimetas olukorda Aleppos häirivaks
ja ütles, et vaherahu on vajalik Süüria rahukõnelustele
ja humanitaarabisaadetiste jätkumiseks.
Peame vaatlema ka viimastel kõnelustel kohatud väljakutsetele
ja kuidas neid takistusi vältida.
Peame ka tegelema olukorraga kohapeal
ja kindlustama üleriigilise vaherahu, nagu minister Kerry ütles,
mis viib parema ja sobivama atmosfäärini
poliitilise lahenduse jaoks.
Meil on terve pakett:
vaherahu, kõneluste käivitamine ja ligipääs humanitaarabile.
Kõigil kolmel on väljakutseid ja peame sellega täna tegelema.
Jordaania välisminister lubas arutada oma USA kolleegiga
ka ummikut Iisraeli-palestiinlaste kõnelustel,
mis tema väitel mõjutab kogu regiooni.
Meil on ka teisi asju arutada seoses arengutega regioonis.
Läbirääkimiste olematus palestiinlaste ja iisraellaste vahel
ja jätkuvad raskused,
mis ähvardavad stabiilsust ka regioonist kaugemal.
27. veebruaril Moskva ja Washingtoni vahendatud osaline vaherahu,
mis ei hõlmanud ISISt ja teisi radikaalseid rühmitusi,
varises kokku, kuna lahingud süvenevad iga päevaga.
Siiski teatas Süüria armee osalisest vaherahust Damaskuses
ja teistel valitsuse hallatud aladel, välja arvatud Aleppos.
Kagu-Türgis, Gaziantepi provintsis kerkis majade kohal valge suits
ja kauguses kuuldi tulistamist,
kui autopomm tappis ühe politsei ja vigastas kümneid teisi.
Tulistamist kuuldi plahvatuse ajal,
kui teine auto olevat sündmuspaigalt ära sõitnud.
Keegi koheselt vastutust ei võtnud.
Türgil on julgeolekuväljakutseid mitmel rindel.
USA juhitud koalitsiooni osana võitleb ta ISISega Süürias ja Iraagis
ning kurdi PKK militantidega kagus,
kus mullu juulis kokkuvarisenud 30-kuine vaherahu
viis tõsiseima vägivallani alates 1990. a-ist.
ISISe kontrollitud Süüria aladega piirnevas Gaziantepi provintsis
elab rohkesti Süüria põgenikke
ja seal on toimunud viimasel ajal mitmeid politseireide
ISISe militantide leidmiseks.
CIA direktori John Brennani sõnul õnnestus ISISel kasvada,
kuna rühmitus leiab poolehoidu,
ning see kasvas välja al-Qaedast
ja teistest islamirühmitustest
Iraagis ja Süürias avanenud võimaluste tõttu.
Nad on kehtestanud nn kalifaadi
ja konkreetsel maaalal kanda kinnitanud.
Neil on õnnestunud kaasa tõmmata inimesi väljastpoolt Süüriat ja Iraaki.
Kümned tuhanded on sõitnud nende kalifaadiga ühinema.
Nad on kahjuks leidnud poolehoidu, mis on peale läinud
nende religioossest narratiivist eksitatud südametele ja meeltele.
Mõlemas riigis tekkisid võimalused.
Kui president Assad korraldas Araabia kevade käigus
hirmsaid rünnakuid oma rahva vastu ja kasutas keemiarelva,
kasutasid ekstremistid ja terroristid seda ära.
ISIS kasutas nii Süürias kui Iraagis ära
valitsuste kuritarvitamisi ja korruptsiooni,
et meelitada ligi hulgaliselt inimesi,
nii et ISISe jõud kasvas kiiresti, kiiremini kui arvasime.
NBC saates "Meet the Press" kõnelenud Brennan
vastas ka kasvavale huvile
seni salastatud Kongressi uurimisraporti osa vastu
seoses 11.09.2001 rünnakutega,
mis kaalus Saudi Araabia toetust islamimilitantidele.
Huvi raporti 28-leheküljelise osa vastu tekkis pärast seda,
kui vahistatud endine al-Qaeda agent Zacarias Moussaoui ütles
äsjaavaldatud ülekuulamisprotokollis, et 1990. a-te lõpus
annetasid tema rühmitusele kümned saudi prominendid.
Saudi ametnikud on seda eitanud.
Siin on koos nii täpseid kui ebatäpseid asju.
Arvan, et 9/11 komisjon uuris seda ühisjuurdlust
ja neid 28 lehekülge põhjalikult ning jõudis selgele järeldusele,
et puuduvad tõendid, mis kinnitaksid Saudi valitsuse
või Saudi ametnike rahalist toetust al-Qaedale.
Saudi perekonna ja ametite osalust terrorismi rahastamisel uurinud
salastatud osaga tuttavad praegused ja endised USA valitsusametnikud
olid eriarvamusel dokumendi avaldamise kohta.
CIA juht mainis ka USA-EL koostööd seoses ISISe ohuga Läänes
ja ütles, et Euroopas on edukalt ära hoitud mitmeid rünnakuid.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri